ne nawe kulobu buhlungu obuzwayo obuzwiswa ngabantu ozalwa nabo, abantu begazi lakho.
Kuzwela kakhulu uma uzwiswa ubuhlungu ngabantu basekhaya. Asingalibalekeli-ke iqiniso lokuthi kuwumkhuba wasemindenini yethu ukuthi mhlazane ungasasebenzi, ungasenasenti bese uphenduka into engaziwa nokuthi iyini.
Lena ngenye yezinto esikhula ngazo empilweni, ezisiqinisa ukhakhayi. Emakithi yilapho siqeqeshwa khona. Okusemqoka wukuba sizame ukuthi kuyona yonke into esehlelayo ekhaya, singababambeli amagqubu ngoba abantu bakini bayohlala bengabantu bakini, akushintshi lokho.
Kunezinto okungafuneki nje uze uzibuze kwabanye abantu, okufanele uzibuze wena ngazo futhi uzithathele wena izinqumo. Ungamloboli umuntu okuhlukumezayo futhi ungavumi ukulotsholwa ngumuntu okuhlukumezayo. PASTOR, ngingabaxolela yini abantu abangibiza ngomthakathi besho nokuthi abangidingi kubo?
Ngiqonde ukuthi kuwena akufuneki kuzwele kakhulu kithina ukuthi abantu basibize ngezinto esingezona kodwa-ke kungazwela uma bethunuka ikhona.
Ngiyafisa yonke into esiyenzayo singalokhu sibuka futhi silalela ukuthi abantu bathini, silokhu siphendulana nabo, yenza into oyenzayo, ukhohlwe ngabantu.
Uma ufona uyizwa ikhala, ngesinye isikhathi ngisuke ngisakhuluma nomunye. Nixole kuleyo ndawo kodwa ngokushiya nje umqhafazo, siyakubeka nasemkhulekweni.